وەگورەی توێژینەوەگە، دەریای کەوو قویل وەگەرد  وەختەگە سەوزترەو بویە و ناوچە نزمەیل پانی نزیک لە کڕ ئیستوایی وە تایبەتی کاریگەری لەبانیان بویە.
بی بی کایل، زانا لە سەنتەر نیشتمانی ئۆقیانووسناسی زانکۆی ساوسهامپتۆن و نویسەر سەرەکی ئویشێد: "هوکار ئەوەگ ئیمە گرنگی وەو کارە دەیمن، ئەوە نییە کە گرنگی وە رەنگ بەیمن، وەلێ لەوەر ئەوەس کە رەنگ ڕەنگدانەوەی ئاڵشتکاری رەوش سیستەم ژینگەس".
توێژینەوەیل وەرین لەبان ئاڵشتبوین سەوزایی زەریایل بویە، لە کلۆرۆفیل سەوزەو، ئەرا دەسنیشانکردن رەوتەیل ئاڵشتبوین کەشوهەوا، بەڵام تیمەگەی کایل زیاتر لە ٢٠ ساڵ چەودیاری مانگ دەستکرد مۆدیس-ئاکوای سەروە ناسا کردنە، کە کەڵەکەی زانیاری گشتگیرە، و وەشوین نەخشەیل ئاڵشتبوین رەنگ زەریایل گەردین ک رەنگەگە هەمیش وەرەو   سوور و کەو چوود.
توێژینەوەگە نشان دا کە وە کلۆڕۆفێل قەوارەی جیاواز رووشنایی وە شیوەیگ جیاواز بڵاو کەنەو  کە رەنگ جیاوازیگ دیرێد وە شیوەیگ جیاواز رووشنای هەڵمژێد، و وەشکین ئاڵشتبوین رەنگ توەنێد وینەیلیگ روونتر بەێدە زانایل ئەرا فامستن ئاڵشتبوین پیکاتەیل کلۆڕۆفێل لە جەهان، و هەنای ئی ئاڵشتبوینە لە رەنگەکە بەراورد کەن ئەرامان دەرکەفێد ک ئاڵشتبوین رەنگە ئاشکراس.
رووژنامەگە لە زوان کایل وت: "ئاڵشتبوین رەنگەگە هەس کە فرەترین هەس وەپی کریەێد لە نزیکەی گشت زەریا گەرمەیل یا نیمچە ئیستوایی.
